**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2022. gada 23.februāris**

**15:10 –15:55**

**Par Lauksaimniecības nozares ieguldījumu SEG emisiju samazināšanā,** *Kristīne Sirmā, Zemkopības ministrijas, Lauksaimniecības departamenta Lauksaimniecības ilgtspējīgas attīstības nodaļas vadītāja*

**15:55 – 16:45**

|  |
| --- |
| **ZMNĪ plānotie pasākumi Atveseļošanas un noturības mehānisma ietvaros**,  (*ZMNĪ par iecerēto objektu sarakstu un projektu gatavības stadiju - kuri tiek jau īstenoti, kuriem projekts gatavs, kuriem projektēšana, kuros tikai plānota projektēšana, plānoto laika grafiks; par objektiem, kas atrodas/skar Natura 2000 teritorijas; par kritērijiem, kā piemērus tuvāk raksturojot Platones un Vecmaltas un Īdeņas kanāla atjaunošanu,* ***ZMNĪ Meliorācijas departamenta vadītāja vietnieks Edgars Griķītis,******kā arī aicināti sēdē piedalīties Jelgavas, Rēzeknes, Mārupes Madonas novada pašvaldības, kā arī Zemkopības ministrijas eksperts***  ***Vita Līcīte, Valsts vides dienesta Uzraudzības departamenta direktora vietniece*** *- par projektu ietekmes uz vidi izvērtēšanā (sākotnējie IVN, tehnisko noteikumu izsniegšana) kā tiek nodrošināts Atveseļošanas un noturības mehānismā noteiktais princips “Nenodarīt būtisku kaitējumu” (“Do Not Significant Harm”) un kā ievērots Ūdens apsaimniekošanas likuma 14. pants, piemēram, Platones un Vecmaltas un Īdeņas kanāla atjaunošanas izvērtējumā.*  **16:45 - 17:05**  **Par pesticīdu jautājumiem**, **par norisēm Darba grupā par aizliegumu lietot pesticīdus apdzīvoto lauku māju tuvumā,** *Jana Simanovska,**Ekodizaina kompetences centrs*  **17:05-17:10**  **Citi jautājumi** |

**Sēdē piedalās:**

1. **Dace Āriņa**, biedrība “Latvijas Atkritumu saimniecības asociācija”;
2. **Jana Simanovska,** biedrība “Ekodizaina kompetences centrs”;
3. **Jānis Sprūds,** biedrība „Latvijas ezeri”;
4. **Juris Jātnieks,** nodibinājums “Teiču dabas fonds”;
5. **Kristīna Veidemane,** biedrība „Baltijas Vides forums”;
6. **Dana Lūse,** biedrība “Zaļā brīvība”
7. **Lelde Eņģele**, nodibinājums „Latvijas Dabas fonds”;
8. **Viesturs Ķerus,** biedrība „Latvijas Ornitoloģijas biedrība”;
9. **Līga Brūniņa,** biedrība **“**Baltijas krasti”,
10. **Maija Medne,** biedrība „Latvijas Botāniķu biedrība”
11. **Jānis Rozītis** nodibinājums „Pasaules Dabas fonds”;
12. **Elita Kalniņa**, biedrība “Vides aizsardzības klubs”;
13. **Alvis Birkovs**, biedrība, „Latvijas Makšķernieku asociācija”;
14. **Jānis Ulme,** nodibinājums “Vides izglītības fonds”;
15. **Andis Mizišs,** biedrība „Vides fakti”
16. **Viesturs Ķerus**, biedrība „Latvijas Ornitoloģijas biedrība”;
17. **Zero Waste** Latvija, Anna Doškina

**Nepiedalās:**

**Olga Trasuna**, biedrība „Latvijas Vides pārvaldības asociācija”;

**Andis Liepa,** nodibinājums “Ķemeru Nacionālā parka fonds”;

Latvijas Permakultūras biedrība, Kārlis Kalns

**VARAM pārstāvji**:

**Raimonds Kašs,**

**Diāna Saulīte,**

**Dagnija Daudzvārde**

**Ilona Mendziņa**

**Agita Gancone**

**Uzaicinātie pārstāvji:**

**Edgars Griķītis, ZM**

**Kristīne Sirmā, ZM**

**Valdis Pētersons, ZM**

**Vita Līcīte, VVD**

**Citi pārstāvji:**

**Aiga Grasmane,**

**Jana Šalajeva,**

**Laura Treimane,**

**Dace Ozola,**

**Rolands Ratfelders**

**Anda Ruskule**

**Aivars Prindulis**

**Ilze Bāra**

**Jolanta Ližus,**

**Aigars Šķēle,**

**Ilga Līvmane**

**Gunita Osīte**

**Ints Mednis**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Par Lauksaimniecības nozares ieguldījumu SEG emisiju samazināšanā.**

Kristīne Sirmā informēja, ka šī gada 19.janvārī notika pirmā Nacionālā Enerģētikas un klimata plāna padomes tematiskā darba grupa. Lauksaimniecība ir trešais lielākais CO2 emisiju radītājs.

ZIZIMM sektors, kas ir daļēji cilvēku radītas (saistītas ar globālo dabisko C ciklu).

Vides un klimata mērķi – izaicinājumi lauksaimniecības nozarei:

* SEG emisijas lauksaimniecības sektorā: 19,8%jeb 2,2 Mt CO2 eq (2019.gadā)
* SEG emisiju piesaistes ZIZIMM sektorā: samazinās (mērķa neizpilde periodā no 2026.-2030.gadam)
* SEG emisijas no kūdras ieguves: 1,3 Mt CO2 eq
* Amonjaka emisijas no lauksaimniecības: nelabvēlīgas tendences
* Grūtības augsnes, gaisa un ūdens kvalitātes jomā, t.sk., Baltijas jūras piesārņojums;
* Biodaudzveidības zuduma riski: neapmierinošs dzīvotņu stāvoklis; lauku putnu indekss samazinās;

**Zaļais kurss un KLP**:

Lauksaimniekiem, lauksaimniecības pārtikas uzņēmumiem, mežsaimniekiem un lauku kopienām ir būtiska loma vairākās svarīgās Zaļā kursa darbības jomās, tostarp:

* + izveidot ilgtspējīgu pārtikas sistēmu stratēģijas "No lauka līdz galdam” ietvaros
  + papildināt jauno Bioloģiskās daudzveidības stratēģiju, aizsargājot un uzlabojot augu un dzīvnieku daudzveidību lauku ekosistēmā
  + dot ieguldījumu Zaļā kursa klimata pasākumos, lai līdz 2050. gadam Eiropas Savienībā sasniegtu klimatneitralitātes mērķi;
  + atbalstīt atjaunināto, ES meža stratēģiju, saglabājot veselīgus mežus
  + sekmēt nulles piesārņojuma rīcības plāna īstenošanu, tā aizsargājot tādus dabas resursus kā ūdens, gaiss un augsne

EK Zaļā vienošanās ietvaros 2030.gadam noteiktie ES mērķa rādītāji:

* Par 50% samazināt ķīmisko pesticīdu kopējo izmantojumu un radīto apdraudējumu un samazināt bīstamāko pesticīdu izmantojumu
* Par 50 % samazināt barības vielu zudumu, turklāt nodrošinot, ka nepasliktinās augsnes auglība. Tādējādi līdz 2030.gadam mēslošanas līdzekļu izmantošana tiks samazināta par vismaz 20%
* Par 50% samazināt lauksaimniecības dzīvniekiem un akvakultūrai paredzētu antimikrobiālo līdzekļu pārdevumu
* 25% ES lauksaimniecības zemes izmantot bioloģiskajā lauksaimniecībā
* 10% lauksaimniecības zemes platību padarīt par tādām, kurās ir daudzveidības ziņā augstvērtīgi ainavas elementi

100% piekļuve ātram platjoslas internetam lauku apvidos līdz 2025.gadam

Kopējās lauksaimniecības politikas Latvijas Stratēģiskas plāns:

Saskaņā ar ziņojumā prognozēm*\**, lauksaimniecības sektors 2027.gadā radīs 2725,15 kt CO2 ekv. ar līdz šim ieviestajiem KLP pasākumiem, ieviešot jaunās KLP SEG mazinošos pasākumus, SEG emisiju kāpumu 2027.gadā var samazināt uz 2607,89 kt CO2 ekv jeb 4% apjomā. KLP stratēģiskā plāna atbalsts paredzēts pasākumiem, kas sekmē NEKP rīcības virzienu īstenošanu:

* veicina efektīvu mēslojuma lietošanu (precīzu slāpekļa minerālmēslojuma lietošanu, tiešu organiskā mēslojuma iestrāde augsnē, mēslošanas plānošanai un izlietotā mēslojuma uzskaitei);
* uzlabo augsnes auglību un kvalitāti (meliorācijas sistēmu uzturēšanai, minimālai augsnes apstrādei, nodrošinot augsni saudzējošu lauksaimniecības praksi, starpkultūru audzēšanai zaļmēslojumam, slāpekļa piesaiste un zaļmēslojuma papuves veidošana, audzējot tauriņziežus rotācijā, kā arī skābo augšņu kaļķošanai, audzējot tauriņziežus vai pākšaugus);
* uzlabo dzīvnieku ēdināšanu (barības devu plānošanai, barības kvalitātes uzlabošanai atbalstot ieguldījumus lauku saimniecībās);
* uzlabo kūtsmēslu apsaimniekošanu, atbalstot ieguldījumus lauku saimniecībās, tostarp biogāzes ražošanai saimniecības vajadzībām;
* uzlabo ganību apsaimniekošanu, atbalstot nepieciešamos ieguldījumus lauku saimniecībās, izveidojot, piemēram, rotācijveida ganīšanu, un veicinot ganību sezonas pagarināšanu ar agrovides intervences atbalstu;
* veicina CO2 piesaisti, sniedzot atbalstu meža ieaudzēšanai un kopšanai, ieguldījumiem meža ekosistēmu noturības un ekoloģiskās vērtības uzlabošanai, kā arī ieguldījumiem infrastruktūrā uzlabojot meliorācijas sistēmas.
* veicina augsnē esošā CO2 uzkrājumu saglabāšanu.

**Pētījumi**

* Valsts subsīdiju projekta ietvaros, ZM jau piesaistījuši LLU zinātniekus, lai vērtētu FIT55 pakotnes lauksaimniecības sadaļu.

Turpināsim īstenot uzsāktos projektus:

* Norvēģijas finanšu instrumenta 2014.–2021. gadam projekts “Ilgtspējīgas augsnes resursu pārvaldības uzlabošana lauksaimniecībā” (E2SOILAGRI). Projekts ilgs līdz 2024. gada 31. janvārim.
* LIFE projekts “Klimata pārmaiņu samazināšanas iespēju demonstrēšana auglīgās organiskajās augsnēs Baltijas valstīs un Somijā" (LIFE OrgBalt). Projekts ilgs līdz 2023.gada 31.augustam (iespējams tiks pagarināts par vienu gadu).

Zemkopības ministrijai joprojām nav piešķirs finansējums Valsts pētījumu programmas ietvaros, kas apgrūtina vispusīgu pētniecību par SEG (t.sk., amonjaka) emisijām lauksaimniecības un zemes, zemes izmantošanas maiņas un mežsaimniecības sektorā.

**Kas vēl ietekmēs lauksaimniecības sektoru nākotnē ….**

ES atjauninātā Augsnes stratēģija (augsnes auglība, erozija, biodaudzveidība…)

ES oglekļsaistīgas lauksaimniecības (*Carbon farming)* iniciatīva

priekšlikums par ES vienota «zemes sektora» izveidošana, lai sasniegtu klimatneitralitāti tajā jau 2035.gadā;

ES tiks izveidota oglekļa piesaistes sertifikācijas sistēmu (*carbon removal certification*), dokumenti varētu būt šī gada beigās.

ES ilgtspējīga finanšu taksonomija (iekļautas prasības lauksaimniecībai)

ES Dabas atjaunošanās plāns (EU Nature Restoration Regulation, pašreizējās indikācijas par šo dokumentu ir graujošas.

Juris Jātnieks norādīja, ka Latvijas lauksaimniecības politikā arvien vairāk iezīmējas tendence gan normatīvi atbalstīt, gan prioritāri subsidēt tieši intensīvo lauksaimniecību. Zemkopības Ministrija prezentē datus, kas atzīst, ka mazās saimniecības samazinās un samazināsies. Tas tiek darīts apzināti, bet līdz ar to ir jāapzinās, ka samazināsies videi draudzīgākās mozaīkveida ainavas elementi laukos un arī apdzīvotība laukos, kas pretrunā reģionālās attīstības politikai. Tomēr ES uzstādot KLP mērķus kā prioritāti izvirzījusi atbalstu mazo un vidējo lauku saimniecību, ģimeņu biznesus un saimniecības, kā arī atbalstu mazāk intensīvai saimniekošanai. Latvijā ZM politikā diemžēl virzāmies uz intensīvo lauksaimniecību. Kādēļ ir izvēlēta šāda politiskā virzība, kas pretrunā lauku apdzīvotībai un arī klimatam?

Kristīne Sirmā atbildēja, ka jautājums ir patiešām ļoti plašs, ir bijušas sarunas tematiskajās darba grupās saistībā ar KLP, un domāju, ka ZM kolēģi jau ir snieguši atbildi uz šo jautājumu.

KLP ir 9 izvirzītie mērķi, kas ir jāuzstāda un 40% no tā finansējuma, kas ir 3,4 miljardiem ir paredzēti atbalstos vides un klimata pasākumiem.

Šis dokuments ir iesniegts Eiropas komisijā, kas pašlaik ir izvērtēšanā. Tiek skatīti un vērtēti daudzi aspekti. Investīcijas ir ļoti apjomīgas, vides dažādie nosacījumi ir apgrūtinoši mazajām saimniecībām. Investīciju pieejamība ir liels risks mazajām saimniecībām. Ir un tiek paredzēts atbalsts bioloģiskajai lauksaimniecībai un tās veicināšanai, arī no SEG emisiju viedokļa, vides pasākumi un nosacījumi dos šo nosacījumu arī intensīvajai lauksaimniecībai tomēr kļūt agroekoloģiskākām, protams, tās būs vērstas uz ražošanu. Un būtiska lieta ir arī tā, cik spēcīgi ir šie plānošanas dokumenti katram Latvijas reģionam.

Jana Simanovska norādīja, ka diemžēl nevar atrast Latvijas mērķus attiecībā uz KLP, jo EK ir minējusi, ka mērķi, kas ir uzlikti “Stratēģijā no “lauka līdz galdam” dalībvalstīm nav saistoši, katrai valstij ir nepieciešami savi mērķi.

Kristīne Sirmā atbildēja, ka pašreiz dokumentā nebija vēl minēti konkrēti skaitļi, diskusijas notiek un tiek skatīts, kādā veidā varētu sasniegt izvirzītos mērķus. Varētu daudz no šī visa sasniegt. Pašreiz dokumentā nav konkrēti mērķi ierakstīti. Pašreiz vēlme ir saņemt EK redzējumu, lai pēc tam varētu parādīt Latvijas ieguldījumus KLP mērķu sasniegšanā.

Jana Simanovska papildus jautāja, vai nav tā, ka vispirms izvirza mērķus un pēc tam plānota konkrētā politika, un vai Latvija ir plānojusi finansējuma sadalījumu? Un vai skatīsiet, ko EK ir atļāvusi un no tā varēsim zināt, kādus vides mērķus būs iespējams sasniegt?

Kristīne Sirmā atbildēja, ka par visiem saistošajiem mērķiem, kas varētu būt diemžēl nevarēs pateikt, bet domā, ka noteikti ir analizēts un EK noteikti arī ir bijusi vēlme redzēt šo konkrēto mērķi.

Jānis Sprūds piekrīt, ka SEG emisijas lauksaimniecībā ir grūtības samazināt un vienlaikus jādomā, vai tas būtu nepieciešams un SEG jautājumā VKP aicinātu atbalstīt ZM šajā sakarā atbalstīt. Ir jādomā, kā to labāk noformēt un uzsvērt, ka SEG emisijas vairāk būtu jāsaista ar fosilajiem resursiem. Bet tieši gaisa un ūdeņu piesārņojuma jomā lauksamniecība rada nopietnas problēmas un pie šī jautājuma ir nopietni jāstrādā un vēlētos no lauksaimniekiem lielāku pretī nākšanu, un nav pieņemams apgalvojums, ka piesārņojumu nevar samazināt.

Kristīne Sirmā papildināja, ka neskatoties ne uz ko SEG samazināšanas pasākumi tiks veicināti un gaisa piesārņojuma sakarā notiks darbības, ir daudz izaicinājumu, kas mums vēl jāveic.

Laura Treimane, ka minējāt ES Dabas atjaunošanas likuma sakarā tas varētu būt graujošs Latvijai, un šajā sakarā jautāja, vai varētu precizēt minēto izteikumu?

Kristīne Sirmā atbildēja, ka saistībā ar šo jauno regulējumu ir uzstādījums kūdrai jeb organiskās augsnes, kas lauksamniecības zemē ir par daudz apstādīt iespējams ar meža zemēm pēc tā, kas pašreiz tiek paredzēts šajā dokumentā ir tikai viens risinājums, ka visas šādas organiskās augsnes ir jānopludina. Nebūs mērķi ES līmenī, bet gan dalībvalstu līmenī.

Jana Simanovska norādīja, ja paskatās uz emisiju struktūru lielākās emisijas lauksaimniecībā rada tieši lauksaimniecība. Kā vispār cilvēce var atrisināt klimata pārmaiņas ir pāriet uz augu izcelsmes pārtiku, kas nozīmē, ka jāsamazina pārtikā dzīvnieku izcelsmes pārtikas un tādēļ jautāja, kādas izredzes ir samazināt lopkopību Latvijā un dot zaļo gaisu zemniekiem, kas vairāk audzē graudu produktus, jo tas samazinātu SEG emisijas?

Kristīne Sirmā atbildēja, ka ir vairāk par to, lai saglabātos visas veida lauksaimnieciskā ražošana, jo liellopiem skatoties no bioloģiskās daudzveidības aspektiem tomēr ir jābūt. Nevaram apgalvot, ka ir ļoti intensīvas ganības.

Juris Jātnieks piebilda, ka šobrīd lauksaimniecības politika, nerunājot tikai par jauno KLP, virzās uz intensifikāciju, nedomājot par nodarbinātību laukos un lauku apdzīvotību, faktiski ignorējot šos faktorus. Tieši Zemkopības ministrijas lauku politikas un saskaņā ar to izvēlēto atbalsta mehānismu varā ir tas, cik daudz no jaunās paaudzes paliek laukos un cik daudz jaunu uzņēmumu, kvalificētu darba vietu būs Latvijas reģionos.

Juris Jātnieks aicināja VKP kolēģus gatavoties sadarbībai ar deputātiem Saeimas komisijās šo jautājumu skatīšanā šajā un nākamajā Saeimas sasaukumā, jo lauku attīstības lietas kritiski svarīgas un būtiskas Latvijas nākotnei.

1. **ZMNĪ plānotie pasākumi** **Atveseļošanas un noturības mehānisma ietvaros**

Juris Jātnieks informēja, ka pagājušā gada augustā un septembrī jau VKP pieprasīja informāciju ZM - cik daudz un kādi projekti plānoti Atveseļošanas un noturības mehānisma plāna ietvaros, kur un kādā apjomā tie plānoti un kā tiks nodrošināts princips “do not significant harm” attiecībā uz NATURA2000 teritorijām.

ZM Atbildē ne projektu saraksts, ne prasītā informācija netika saņemta, tika norādīts, lai tiek gaidītas sabiedriskās apspriešanas un, kad tiks veikts IVN. Vērtējot šādu ZM atbildi kā birokrātisku atrakstīšanos, VKP bija spiesta pieprasīt augšminēto informāciju no ES un to saņēma.

Edgars Griķītis informēja, ka finansējums Atveseļošanas un noturības mehānisma ietvaros piešķirts pielāgoties klimata pārmaiņām- konkrēti plūdu risku mazināšanai. Pašreiz ZM izstrādā MK noteikumus, ar ko ZMNĪ ir iepazinies un ir bažas par šo projektu īstenošanu. Projektu gala īstenošanas termiņš ir nolikts 2026. gada 30.jūnijs. Un pašlaik ir nepieciešams tikt skaidrībā, kā šos plānus īstenot. Un viens no jautājumiem ir likums Par īpaši aizsargājamām dabas teritorijām 43.panta ceturtā daļa nosaka, ka paredzētajai darbībai vai plānošanas dokumentam (izņemot aizsargājamo teritoriju dabas aizsardzības plānus un tajos paredzētās darbības, kas nepieciešamas īpaši aizsargājamo sugu dzīvotņu, ierobežoti izmantojamo īpaši aizsargājamo sugu dzīvotņu vai īpaši aizsargājamo biotopu apsaimniekošanai vai atjaunošanai, kā arī aizsargājamo teritoriju dabas aizsardzības plānos paredzētu publiski pieejamu dabas tūrisma un izziņas infrastruktūras objektu ierīkošanai), kas atsevišķi vai kopā ar citu paredzēto darbību vai plānošanas dokumentu var būtiski ietekmēt Eiropas nozīmes aizsargājamo dabas teritoriju (Natura 2000), veic ietekmes uz vidi novērtējumu. Savukārt, šī paša likuma panta piektā daļa paredz, ka paredzēto darbību atļauj veikt vai plānošanas dokumentu īstenot, ja tas negatīvi neietekmē Eiropas nozīmes aizsargājamās dabas teritorijas (Natura 2000) ekoloģiskās funkcijas, integritāti un nav pretrunā ar tās izveidošanas un aizsardzības mērķiem.

Pirmā prioritāte ir sūkņu stacijas atjaunošana. Sūkņu stacijas ir darbinātas vairāk nekā 30 gadus, tās ir nolietojušās un ir nepieciešama to pārbūve, veicot būvju atjaunošanu, izbūvējot jaunus spiedvadus, uzstādot un pieslēdzot jaunus energoefektīvus un videi draudzīgus sūkņus, ierīkojot sanesumu restu tīrītājus, kuri darbosies automātiskā režīmā. Tiks atjaunoti zaļās infrastruktūras elementi pievadkanāli, paredzot to iztīrīšanu, kuri kalpos kā sedimentācijas baseini un nodrošinās ūdens padevi sūkņiem. Sūkņu stacijās īstenotie sūkņu staciju pārbūves pasākumi nemainīs projektēto (pašreizējo) hidroloģisko režīmu polderu teritorijās.

Plānota arī sūkņu staciju pārbūve NATURA 2000 teritorijās. Jāņupītes poldera sūkņu stacija Mārupes novadā, Ratnieku **-** Biteslejas poldera sūkņu stacija "Pērlītes" Mārupes novadā, Odiņu **-** Pavasara poldera sūkņu stacija Mārupes novadā, Straupciema poldera sūkņu stacija un aizsargdambis D-2 Mārupes novadā, Valgundes 2. vasaras poldera sūkņu stacija Jelgavas novadā.

Polderu aizsargdambjiem, kopš to pieņemšanas ekspluatācijā, vairāk nekā 30 gadus nav veikti atjaunošanas vai pārbūves darbi, aizsargdambji ir nosēdušies, daudzviet ir bojāta to virsa – iesēdušās dziļas bedres. Turklāt aizsargdambjos mitinās liels daudzums bebru, kas veido alas un tā tiek apdraudēta dambja noturība. Līdz ar to tiek plānota polderu aizsargdambju atjaunošana atbilstoši projektētajiem parametriem, veicot grunts iestrādi dambja virsmā un nogāzēs. Īstenotie polderu aizsargdambju atjaunošanas pasākumi nemainīs projektēto (pašreizējo) hidroloģisko režīmu polderu teritorijās.

Juris Jātnieks piebilda, ka VKP saņemti apjomīgi dati no VVD par Īdeņas kanālu un ja šādā veidā iesniegtu informāciju par visiem projektiem, kur patiešām šādi darbi tiek veikti, tas mazinātu jebkādus jautājumus un jebkādas papildus prasības, un tikai vairotu skaidrību.

Edgars Griķītis norādīja, ka no visiem iepriekš minētajiem projektiem neviens vēl nav sākts īstenot, finansējums vēl nav sākts apgūt, šīs pagaidām ir tikai mūsu ieceres. ZMNĪ no ES atveseļošanas un noturības mehānisma fonda finansējuma plānotie valsts meliorācijas sistēmu būvju un optimālo upju regulēto posmu pārbūves vai atjaunošanas projekti 2021.**-**2027. gada plānošanas periodā **-** Meirānu kanāls, Madonas novads, Misa Jelgavas novadā, Olaines novadā un Ķekavas novadā.

Aigars Šķēle norādīja, ka attiecībā uz atbērtnēm un aizsardzību pret iekļūšanu ūdens tecēs tam noteikti var piekrist. Visi šāda rakstura projekti ir atbalstāmi. Zemnieki ir ražošanas atbalsta mehānismi, ja ir iztīrītas nozīmīgākās ūdensteces, pašvaldības var pieslēgties ar saviem nozīmīgajiem projektiem, tad arī zemnieki varētu savas ūdensteces iztīrīt.

Juris Jātnieks norādīja, ka dabas un vides aizsardzības ekspertu, speciālistu, NVO organizāciju doma un mērķis nekādā ziņā nav ierobežot ražošanu vai to aizkavēt. Vēlme ir panākt pēc iespējas labāku rezultātu videi un cilvēkiem, lai tur varētu strādāt gan zemes īpašnieks, gan tiktu nodrošināti visi ekosistēmu pakalpojumi. Tikai visiem labticīgi sadarbojoties var panākt labu rezultātu.

Lelde Eņģele izteica pateicību ZMNĪ par prezentāciju un skaidrības ieviešanu. Attiecībā par kopējiem plāniem, vai būtu iespējams šos MK noteikumus redzēt un plānoto objektu sarakstu, lai varētu iepazīties ar minētajiem objektiem, jo ātrāk būs diskusija, jo kad būs apstiprināšana nebūs iebildumu.

Valdis Pētersons informēja, ka pēc noteiktās kārtības MK noteikumu projekta pirmais drafts jau ir izstrādāts, bet nav palaists uz sabiedrisko apspriešanu, uz doto brīdi nosūtīts uz FM kā to nosaka Atveseļošanās fonda noteikumu un info ziņojumu izstrādes kārtība. Kad FM būs izskatījusi pirmo draftu, tad šis projekts tiks nodots sabiedriskajai apspriešanai. Ap šo programmu aptverošie nosacījumi tikai nupat apstiprināti Eiropas savienībā. Ir bažas par to, ka tie projekti, kas skar NATURA 2000 teritorijas, ja tiem tiek izvirzīti papildus nosacījumi izvērtēšanai, izpildīšanai, tad ir jāatsakās no virknes šādu projektu. Jāmeklē zemāka ranga un zemākas prioritātes, kam ir mazāka ietekme uz tautsaimniecību un vidi. Šobrīd skatoties uz nākamajām iniciatīvām šo lielo valsts būvju sakārtošanas nauda ir viena no pēdējām un katru gadu būs arvien grūtāk un mazāk tiks novirzīts finansējums šādiem mērķiem.

Juris Jātnieks atkārtoti norādīja, ka pagājušajā gadā VKP jautāja info par projektiem ZM, bet diemžēl nesaņēma. Ja informācija būtu nonākusi ātrāk vides organizāciju rīcībā, tad arī būtu iepazinušies, un saprastu, kur varētu būt kādi riski un kur šādu risku nav. Vides NVO nevēlās bremzēt valstiski svarīgus meliorācijas projektus, bet atbalstīt to īstenošanu vislabākajā versijā.

Lelde Eņģele norādīja, ka neviens līdz šim nav ierobežojis konsultēties ar DAP un vides NVO un saprast, kuri pēc būtības ir prioritārie projekti, nevis pēc liela mēroga aprēķina kartē, un kuros objektos ir sagaidāmi būtiski riski un kuros to nav.

Kristīna Veidemane norādīja, ka tika minēts par procesu aizkavēšanos utt. bet pretī ir arī pieejamie resursi. Ņemot vērā, ka celtniecības izmaksas ir pieaugušas un vēl pieaugs, kādas ir prioritātes? Vai vispirms tiek veikti tie projekti, kas ir ārpus NATURA 2000 teritorijas vai ir kāda vēl ranžēšana kādā kārtībā šie projekti tiktu realizēti? Konkrēti interese būtu par Misas projektu.

Edgars Griķītis atbildēja, ka LVĢMC ilgstoši strādā pie plūdu risku plāniem 2021.-2027. gadam un šajos tie objekti arī parādījās, un konkrēti par Lubāna ezera būvēm tika sniegta plaša informācija šiem te plāniem, kādēļ šie projekti tiek īstenoti, ka tie daļēji atbilst arī teritorijas plānojumam. Visi šie objekti ir arī iekļauti Civilās aizsardzības plānā, kas ar plūdiem ir stipri sasaistīta.

Viņš turpināja, ka ir ļoti mainījušies ir iepirkuma nosacījumi. Projektēšana un būvuzraudzība pēc Eiropas iepirkuma direktīvas ir pakalpojums. Un tādēļ lielam būvdarbu apjomam ir vienlaicīgi jāspēj nodrošināt iepirkumus, jo tā prasība ir, lai varētu piedalīties visi būvuzņēmēji no visas Eiropas. Attiecībā uz Misas upi ir Ūdens apsaimniekošanas likums un Meliorācijas likums un šeit tā terminoloģija ir stipri atšķirīga, nepieciešama likumdošanas harmonizācija.

Jānis Sprūds norādīja, ka šīs prasības varētu saprātīgi realizēt, jāstrādā ZMNĪ atbildīgi pret vidi un dabu. Būtu labi redzēt no ZMNĪ patiešām labi realizētus projektus un paveiktos darbus.

Edgars Griķītis komentēja, ka Bārtas dambja kreisais krasts, dambja izbūve Toseles ūdenskrātuvēs tika pielietota jauna tehnoloģija, dūņas tika pumpētas lielos maisos, klāt tika liktas speciālas vielas, kas šīs dūņas savelk un pēc tam tās tiek iztīrītas. Gan zemnieki gan vietējā pašvaldība ļoti apmierināta par šiem procesiem. Līmenis ūdens ziņā pašreiz Bārtā ir zemāks. Kā arī Papes ezera izvadkanāls arī kā labais piemērs.

Jānis Rozītis par šiem Atjaunošanas mehānisma projektiem, vai plānojat pastiprināti pievērst uzmanību šai projekta īstenošanai šiem pasākumiem IVN? Saprotu, ka tiks izstrādāti MK noteikumi. Atceras cik daudz un saspringtas diskusijas bija par šo atjaunošanas mehānismu vēl pirms gada. Vai šajos projektos jau skatāties kā varēs mazināt ietekmi uz vidi?

Edgars Griķītis atbildēja, ka attiecībā uz Eiropas projektiem šie projekti tiek monitorēti 5 gadi pēc šo projektu pabeigšanas. FM piešķir šo finansējumu ūdensobjektu uzturēšanai. Pēc 5 gadiem iestājas situācija, ka meliorācijas sistēmu uzturēšanai un ekspluatācijai šis finansējums ir nepietiekams.

Valdis Pētersons minēja, ka nav mērķis izvairīties no vides pasākumiem te ir jautājums par to, kā reāli 4 gados paveikt un īstenot ieplānotos projektus un apgūt finansējumu. Vai ir nozīme uzsākt virkni no šiem projektiem, ja nevar fiziski novest līdz gala rezultātam.

Vita Līcīte informēja, par vispārīgām lietām, kā VVD vērtē šos projektus informācija tika sniegta jau VKP atsūtītajā vēstulē no Latgales reģionālās pārvaldes, kur ir diezgan detalizēti aprakstīts vispārējais process. Runājot par Īdeņu un Vecmaltu tad nepilnības ir no visām iesaistītajām pusēm, ja būtu darba kvalitāte no visām iesaistītajām pusēm labāka, tad šo problēmu arī nebūtu. Projekts varētu virzīties savu gaitu. Galvenais visā šajā ir arī projekta iesnieguma kvalitāte. VVD ir daudz vienkāršāk un patīkamāk saņemt kvalitatīvu iesniegumu, kurā ietvertas vides aizsardzības prasības būvnormatīvā, kas līdz šim arī nav atcelts. Ar pirmo aprīli sāk strādāt Atļauju pārvalde, kas ir pirmais solis, kādā veidā vēlas uzlabot atļauju izdošanas kvalitāti, gan arī panākt vienotu pieeju atļauju izdošanā. Būtu ļoti vēlams, ka šie eksperti, kas strādā pie atļauju izdošanas VVD izbrauktu uz objektiem, redzētu dabā, un kas uzlabotu noteikti gan izpratni par to, kā process notiek, un arī uzlabotu dokumentu kvalitāti. Ekspertam arī uzreiz būtu interesantāk strādāt. Iepriekšējā gadā ir bijis 431 sākotnējais izvērtējums ap 2000 tehnisko noteikumu.

**Citi jautājumi**

Alvis Birkovs ierosināja kādā no tuvākajām VKP sēdēm aicināt Saeimas Tautsaimniecības, agrārās, vides un reģionālās politikas komisija un Vides un klimata politikas apakškomisijas vadītājus (pārstāvjus, iespējams) sakarā ar likumprojektu “Pašvaldības likums”, kā arī pārrunāt citus aktuālos jautājumus.

Jānis Rozītis norādīja, ka to varam darīt, bet nepieciešams no VKP puses izveidot un sagatavot labu saturu saturīgais diskusijai.

Alvis Birkovs apņemas sagatavot sākotnējo informācijas izklāstu, kas saistās ar VKP viedokli un aktivitātēm likumprojekta “Pašvaldību likums” sakarā.

Jana Simanovska informēja, ka ir tapis ziņojums no darba grupas par pesticīdiem, no VKP bija iebildumi par tieši par attālumiem, cik tālu tos var izmantot pie dzīvojamām mājām. Kad sāksies diskusijas Saeimā tajās noteikti būs jāiesaistās arī VKP.

Rolands Ratfelders norādīja, ka tiek organizēta tikšanās ar Saeimas Tautsaimniecības, agrārās, vides un reģionālās politikas komisiju, pilnīgi skaidrs, ka šie jautājumi par Bioloģiskās daudzveidības stratēģiju 2030. gadam ir noteikti jānes parlamenta līmenī. Diemžēl diskusijās ar ministrijām nav vedies tik labi, cik to vēlētos.

Inese Bāra informēja, ka izteica atbalstu VKP par kolektīvā iesnieguma nosūtīšanu taurgovju jautājumā, kā arī par pozitīvo sadarbību un risinājumu, kā šis atbalsts tika sniegts. Biedrība ”Dzīvnieku policija” kolektīvo iesniegumu ir nosūtījusi uz VARAM, kā arī šajā sakarā izplatīta preses relīze.

**Nākamā VKP sēde – 16.marts**

VKP attālinātās sēdes vadītājs /Juris Jātnieks/

VKP attālinātās sēdes protokoliste /Ilze Trušinska/